Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A pártok mûködésérõl és gazdálkodásáról szóló 1989. évi XXXIII. törvény és a választási eljárásról szóló 1997. évi C. törvény, valamint ezzel összefüggésben egyes törvények módosításáról szóló T/237. számú törvényjavaslat a közérdekû adatok
Paragraph Index: 185

A pártok mûködésérõl és gazdálkodásáról szóló 1989. évi XXXIII. törvény és a választási eljárásról szóló 1997. évi C. törvény, valamint ezzel összefüggésben egyes törvények módosításáról szóló T/237. számú törvényjavaslat a közérdekû adatok nyilvánossága szempontjából jelentõs, üdvözlendõ elõrelépést irányoz elõ a pártfinanszírozás átláthatóbbá tételével. A biztos emellett azt is jelezte, hogy a személyes adatok védelme szempontjából indokolt lenne az úgynevezett politikai marketinget oly módon is korlátozni, hogy a választópolgárok név- és lakcímadatait csak a kifejezett hozzájárulásuk esetén lehessen hozzáférhetõvé tenni ilyen célra. Az állásfoglalás azt is megállapította, hogy a magánszemélyek által pártoknak adott támogatások nyilvánossá tétele kifogásolható a személyes adatok védelme szempontjából, mert a különleges adatok kezelésének szabályozása nincs összhangban az adatvédelmi törvény elõírásaival. (1006/J/2006)

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes